Κάτι να καίει (ταινία, 1964)

Το Κάτι να καίει (αρχική γραφή στην προβολή της: Κάτι να καίη) είναι τίτλος έγχρωμης μουσικοχορευτικής ταινίας του ελληνικού κινηματογράφου σε σενάριο και σκηνοθεσία του Γιάννη Δαλιανίδη και παραγωγή του 1964 από τη Φίνος Φιλμ. Έκοψε συνολικά 660.791 εισιτήρια και από τις 92 ταινίες της χρονιάς, κατέλαβε την 1η θέση της σχετικής λίστας.

 Κατά τη διάρκεια μιας Διεθνούς Έκθεσης στη Θεσσαλονίκη, μια ώριμη γυναίκα, η Σόφη Φραντζή (Ρένα Βλαχοπούλου), οδεύει προς εκεί συνοδευόμενη από την αδελφή της (Χλόη Λιάσκου), για να πείσει έναν παιδικό της φίλο, τον Ντίνο Εξαρχόπουλο (Ντίνος Ηλιόπουλος), να τελέσουν έναν λευκό γάμο, έτσι ώστε να κληρονομήσει μια τεράστια περιουσία. Ο Ντίνος όμως δεν δέχεται γιατί, αν και είναι γυναικάς, προσποιείται στην κοινωνία και στον περίγυρό του τον σεμνότυφο. Όλοι εκεί, θα γνωρίσουν μια παρέα μουσικών και ένας από αυτούς θα ερωτευθεί κεραυνοβόλα την Τζένη (Έλενα Ναθαναήλ), κόρη του κυρίου Πετρίδη (Χρήστος Τσαγανέας), του αυστηρών αρχών, διευθυντή της εταιρείας όπου ο Ντίνος εργάζεται, η οποία συνοδεύεται, τέλος, από τον Ντίνο. Κάποια στιγμή κατεβαίνουν όλοι στην Αθήνα. Εκεί όμως, τα πράγματα περιπλέκουν περισσότερο, ώσπου τελικά, ο καθένας βρίσκει και το ταίρι του. Η Σόφη, παρά τις αντιξοότητες που μεσολάβησαν, τελικώς παίρνει την πολυπόθητη κληρονομιά, καταλήγοντας να ανεβάσουν όλοι μαζί, σε ένα μεγάλο θέατρο, μια μουσική παράσταση. Ντίνος Ηλιόπουλος (Ντίνος Εξαρχόπουλος) Ρένα Βλαχοπούλου (Σόφη Φραντζή) Μάρθα Καραγιάννη (Ρένα) Χλόη Λιάσκου (Πόπη Φραντζή) Έλενα Ναθαναήλ (Τζένη Πετρίδη) Κώστας Βουτσάς (Κλέαρχος) Χρήστος Νέγκας (Φάνης) Χρήστος Τσαγανέας (Πετρίδης) Γιώργος Τσιτσόπουλος (Λέλος) Έλσα Ρίζου (Άννα) Γιώργος Βρασιβανόπουλος (Κώστας Χατζηπατέρας) Αλέκος Τζανετάκος (Σωτήρης) Τόλης Βοσκόπουλος (Πέτρος) Άγγελος Μαυρόπουλος (Χατζηπατέρας) Περικλής Χριστοφορίδης (Νικολαΐδης) Κώστας Παπαχρήστος (Αποστόλης) Γιώργος Βελέντζας (ρεσεψιονίστ) Γιώργος Γρηγορίου (Αθανασίου) Ερρίκος Κονταρίνης Μπάμπης Ανθόπουλος Μιχάλης Μεταξάς Γιώργος Ρώης Σύλβιος Λαχανάς (γέρος με ακορντεόν) Πρόκειται για το δεύτερο μιούζικαλ του Γιάννη Δαλιανίδη με γυρίσματα στη Θεσσαλονίκη τα Τέμπη και την Αθήνα και τη μεγαλύτερη εμπορική επιτυχία του. Επιπλέον, είναι η πρώτη ελληνική έγχρωμη ταινία μεγάλου μήκους που γυρίστηκε με το σύστημα Σινεμασκόπ. Στην ταινία πρωτοεμφανίζεται στον κινηματογράφο η Έλενα Ναθαναήλ σε ηλικία μόλις 16 ετών, ενώ ακούγεται και το περίφημο «Φσσστ Μπόινγκ» από τον Κώστα Βουτσά. Στο τραγούδι Αυτή η νύχτα το ζευγάρι Έλενας Ναθαναήλ - Χρήστου Νέγκα ντουμπλάρουν ο Αλέκος Ζαχαράκος και η Νέλλη Μάνου. Στην πρώτη προβολή της, καταρρίπτει το ρεκόρ εισιτηρίων που κατείχε από το 1950 η ταινία Ο μεθύστακας, του Γιώργου Τζαβέλλα. Με το μιούζικαλ αυτό, η Ρένα Βλαχοπούλου έγινε τόσο δημοφιλής, που οι ταινίες της επί πολλά χρόνια συναγωνίζονταν σε εμπορικότητα εκείνες της Ζωής Λάσκαρη και της Αλίκης Βουγιουκλάκη. Στις μουσικές σκηνές της ταινίας συνδυάστηκε το λαϊκό τραγούδι με ήχους δυτικοευρωπαϊκούς, υπάρχουν εμφανείς επιρροές από το μιούζικαλ West Side Story και το φινάλε κάνει έκδηλη την επίδραση της επιθεώρησης. Στη ταινία παίζει μπουζούκι και τραγουδά ο Γιώργος Ζαμπέτας σε στίχους του Κώστα Κινδύνη. Ταινιοθήκη της Ελλάδος iShow.gr: Κάτι να καίει